《送杨辟同年》
宋代·刘敞

昔在谷子云，语妙气纵横。遨游五侯间，谈笑临公卿。

丈夫伸知己，未必老一经。怀宝迷其邦，古人谁谓平。

杨侯东州客，三岁不飞鸣。杂沓二府书，缤纷委弓旌。

结靷西入关，长揖谢诸生。风霜岂不永，意气故自轻。

伊昔惟一剑，蒯缑吐悲声。当令代舍长，见我珠履荣。

作者简介：刘敞（1019—1068）北宋史学家、经学家、散文家。字原父，一作原甫，临江新喻荻斜（今属江西樟树）。庆历六年与弟刘攽同科进士，以大理评事通判蔡州，后官至集贤院学士。与梅尧臣、欧阳修交往较多。为人耿直，立朝敢言，为政有绩，出使有功。刘敞学识渊博，欧阳修说他“自六经百氏古今传记，下至天文、地理、卜医、数术、浮图、老庄之说，无所不通；其为文章尤敏赡”，与弟刘攽合称为北宋二刘，著有《公是集》。